3. Ansøgning fra HIC om kommunegaranti (Åben)
Tidl. politisk behandling BY, 19.12.23, pkt. 3
Forventet sagsgang
ØK, BY
Lovgrundlag
Benny Karlsen
SAGENS INDHOLD
Byrådet skal i denne sag tage stilling til ansøgning om kommunegaranti for et 
realkreditlån på 8,5 mio. kr. til [adresse] (HIC) til etablering af en hal til 
padeltennis og andre idrætsformål som f.eks. motionscenter. 
Byrådet godkendte 19. december 2023 salg af en sokkelgrund på ca. 1.800 m2 til HIC til etablering af hallen. 
Byrådet godkendte ligeledes ansøgningen fra HIC om ny pantsætning og rykning af kommunens pant. 
Byggeriet finansieredes af en egenfinansiering på 6 mio. kr. 10 mio. kr. af et realkreditlån og 4 mio. kr. af 
et banklån. Det samlede byggeri forventedes at koste 20 mio. kr.
Det betød, at Favrskov Kommunes pant på 2 mio. kr. i 11dø, Hammel, rykkes i forhold til et nyt realkreditlån 
på 10 mio. kr. og banklån på 4 mio. kr. 
I ansøgningen til Byrådets behandling af sagen 19. december 2023 oplyste HIC, at Nykredit og 
Sparekassen Kronjylland ikke stiller krav om en kommunegaranti for lånene. 
HIC oplyste ligeledes, at lånene ligger uden for Favrskov-modellens rammer.
Efter Byrådets behandling 19. december 2023 har Nykredit fremsat krav om sikkerhed i form af en 
kommunegaranti for deres del af lånet. Nykredit begrunder nu kravet med, at de principielt ikke vil yde lån 
til selvejende institutioner uden en kommunal garanti.  
HIC oplyser at de ikke har mulighed for at etablere hallen uden realkreditlånet og har derfor 26. februar 
2024 fremsendt en ny ansøgning til Byrådet i [adresse], hvori de anmoder om en 
kommunegaranti på 8,5 mio. kr. til realkreditlånet i Nykredit. 
Byggeriet forventes nu at koste 18,5 mio. kr. hvor HIC stiller med 6 mio. kr. i egenfinansiering. HIC ønsker 
at optage et realkreditlån på 8,5 mio. kr. og et banklån på 4 mio. kr. til opførelsen af hallen.
HIC er fra Nykredit blevet tilbudt et lån med en fast rente på 5 % med en løbetid på op til 30 år og fra 
Sparekassen Kronjylland et banklån med en løbetid på op til 30 år og med en variabel rente, der pt. er på 
7 %.
VURDERING
I ansøgningen fra 26. februar 2024 fremgår det, at den nye hal skal udlejes til [adresse] 
(HGF). HGF skal bruge de nye faciliteter til foreningsaktiviteter. Job og Økonomi vurderer på den baggrund 
at lånene optages til kommunale formål. Det betyder at Favrskov Kommune har mulighed for at yde 
kommunegaranti for lånene. Det betyder ligeledes, at kommunen jf. lånebekendtgørelsen skal deponere et 
beløb svarende til den ydede kommunegaranti. 
[adresse]: EMN-2023-01568
Dok-ID: 3680431
Sagsbehandler: bcj
Byråd
25. juni 2024  19:00
[adresse] har ikke tidligere givet kommunegaranti på kultur- og fritidsområdet, selvom der har 
været flere forespørgsler herom. Det må derfor forventes, at der vil komme andre ansøgninger om 
kommunegaranti, hvis der gives en kommunegaranti i dette tilfælde.
Job og Økonomi har gennemgået HIC’s regnskaber, likviditetsbudget og udkast til lejeaftale af padelhal 
mellem HIC og HGF. I ansøgningen fra HIC fremgår det, at den nye hal udlejes til HGF på en 10-årig 
uopsigelig lejekontrakt. Lejemålet er indrettet til padeltennis (4 double baner) og motionscenter. I det 
fremsendte likviditetsbudget for den nye hal fremgår det, at den årlige lejebetaling fra HGF udgør 1,4 mio. 
kr. ekskl. moms. De forventede regnskabsmæssige udgifter forventes primært at være finansielle udgifter 
samt udgifter til afskrivninger. Under disse forudsætninger er der tale om en positiv business-case. I 
likviditetsbudgettet er indregnet de finansielle udgifter ved tilbagebetaling af realkreditlånet over 20 år og 
banklånet over 8 år.
Byrådet har 28. maj 2024 godkendt principper for stillelse af kommunegaranti på Kultur- og Fritidsområdet. 
Principperne er gældende fra 1. juni 2024.
Job og Økonomi vurderer at ansøgningen fra HIC lever op til de godkendte principper hvis:

Kommunegarantien maksimalt udgør 8 mio. kr. Det betyder at HIC skal reducere realkreditlånet med 
0,5 mio. kr. Job og Økonomi vurderer, at HIC har mulighed for at gennemføre projektet med et 
realkreditlån på 8 mio. kr.

HIC optager realkreditlånet ved Kommunekredit. Kommunekredit kan tilbyde et 20-årigt lån med en 
fast rente på 3,25 %. Det betyder, at Byrådets beslutning fra 19. december 2023 om rykning af pant 
og godkendelse af ny pantsætning bortfalder. 

Der opkræves en årlig garantiprovision som svarer til differencen på lånetilbuddet fra Nykredit inkl. 
bidragssats og et lån ved Kommunekredit. Det foreslås, at der først opkræves garantiprovision for den 
endelige finansiering. 

Favrskov Kommune får sikkerhed i den nye hal i form af et pant svarende til den ydede 
kommunegaranti på 8 mio. kr.

HIC årligt indsender driftsregnskab for de aktiviteter kommunegarantien vedrører.
Herudover bemærkes det, at der som udgangspunkt ikke gives lokaletilskud til nye projekter opført med 
kommunegaranti. 
Hvis anlægget ændrer formål, skal det godkendes af Byrådet
ØKONOMI
Vælger Byrådet at imødekomme ansøgningen vil deponeringen svare til størrelsen på kommunegarantien 
som udgør 8 mio. kr. Hvis ansøgningen imødekommes, søges der om rådighedsbeløb med tilhørende 
bevilling på 8 mio. kr. Rådighedsbeløbet foreslås finansieret af kassen, da beløbet vil tilgå kassen, når 
deponeringen frigives.
En årlig provision på 1,75 % af restgælden på lånet på 8 mio. kr. og en bidragssats på 1,2% hos 
realkreditinstituttet vil det første år medføre en indtægt til Favrskov Kommune på ca. 230.000 kr. Indtægten 
vil falde i takt med, at [adresse] afdrager på lånene. 
HIC har oplyst at lånene ligger udenfor Favrskov-modellen. Etableringen af den nye hal vil derfor ikke 
påvirke fordelingen af tilskud mellem hallerne i kommunen.
Ifølge de godkendte principper for stillelse af kommunegaranti kan der maksimalt godkendes 
kommunegarantier indenfor en samlet økonomisk ramme på 10 mio. kr. årligt og 30 mio. kr. i alt. Hvis 
Byrådet godkender ansøgningen fra HIC udgør den resterende ramme i 2024 2 mio. kr. og 22 mio. kr. i alt.
INDSTILLING
Direktøren for Job og Økonomi indstiller til Byrådet:
1.
At Byrådet tager stilling til ansøgning om kommunegaranti fra [adresse].
BESLUTNING
Økonomiudvalget, 18. juni 2024:
Fraværende: Ingen
Det indstilles godkendt, at der gives en kommunegaranti på 8 mio. kr. på de vilkår, der er beskrevet i 
sagsfremstillingen. Det bemærkes i forlængelse heraf, at det forventes, at HIC i øvrigt har afsat 
tilstrækkelige resurser til selv at kunne finansiere og håndtere fremadrettede renoverings- og 
vedligeholdelsesbehov i centerområdet.         
Byrådet, 25. juni 2024:
Fraværende: Anna Kristoffersen, Jeppe Paulsen
Godkendt.
Bilag

HIC - Ansøgning om [adresse] 26. februar 2024 (3730651)

Principper for stillelse af kommunegaranti på kultur- og fritidsområdet (3730673)
